เงินบาทแข็งค่า! เปิดตลาด 33.18 บาทต่อดอลลาร์
เงินบาทเปิดตลาด 33.18 บาทต่อดอลลาร์ แข็งค่า จับตาตัวเลขเศรษฐกิจไทย-ผลประชุมศบค.-ทิศทาง Flow
29 ต.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.18 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.31 บาท/ดอลลาร์ เนื่องจากดอลลาร์อ่อนค่าหลังมีแรงกดดันจากตัวเลขจีดีพีของสหรัฐออกมาแย่กว่าคาด และผลประชุมธนาคารกลางยุโรป (อีซีบี) ที่ส่งผลให้ยูโรแข็งค่า"บาทแข็งค่าจากเย็นวานนี้ตามทิศทางตลาดโลกเนื่องจากดอลลาร์อ่อนค่าเมื่อเทียบกับสกุลเงินหลัก" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.00 - 33.30 บาท/ดอลลาร์ โดยปัจจัยที่ต้องติดตาม ได้แก่ การแถลงภาวะเศรษฐกิจของธนาคารแห่งประเทศไทย, ผลประชุม ศบค.เกี่ยวกับการเปิดประเทศ, ทิศทางการเคลื่อนไหวของเงินทุนต่างประเทศ